title: A Tanács határozata (2003. november 17.) a védelmi képességek fejlesztése, a kutatás, a beszerzés, valamint a fegyverkezés terén működő ügynökség létrehozását előkészítő csoport létrehozásáról

text:
Fontos jogi nyilatkozat

|

32003D0834

Hivatalos Lap L 318 , 03/12/2003 o. 0019 - 0021

		A Tanács határozata(2003. november 17.)a védelmi képességek fejlesztése, a kutatás, a beszerzés, valamint a fegyverkezés terén működő ügynökség létrehozását előkészítő csoport létrehozásáról(2003/834/EK)AZ EURÓPAI UNIÓ TANÁCSA,tekintettel az Európai Unióról szóló szerződésre, és különösen annak 28. cikke (1) bekezdésére,tekintettel az Európai Közösséget létrehozó szerződésre, és különösen annak 207. cikke (2) bekezdésére,mivel:(1) 2003. június 19-én és 20-án a thesszaloniki Európai Tanács "kiadta a Tanács megfelelő szerveinek a feladatot, hogy 2004. során tegyék meg a szükséges lépéseket egy kormányközi ügynökség létrehozására a védelmi képességek fejlesztése, a kutatás, a beszerzés, illetve a fegyverkezés terén", amelyet a Tanácsnak alárendelten hoznak létre, és amelyben valamennyi tagállam részt vehet.(2) Az Európai Konvent által kidogozott, az európai alkotmány létrehozásáról szóló szerződéstervezet, amelyet a thesszaloniki Európai Tanács keretében mutattak be, rendelkezik egy fegyverkezéssel, kutatással és katonai képességekkel foglalkozó európai ügynökség létrehozásáról, amelynek feladata, hogy működési követelményeket határozzon meg, az ezeknek való megfelelés érdekében teendő intézkedéseket elősegítse, részt vegyen a védelmi ágazat ipari és technológiai alapjainak erősítésére szolgáló intézkedések meghatározásában, illetve megfelelő esetben ezek végrehajtásában, részt vegyen az európai képességekre és fegyverkezésre vonatkozó politika meghatározásában, valamint segítse a Tanácsot a katonai képességek javulásának értékelésében.(3) A 2003/664/EK határozattal [1] az állandó képviselők bizottsága ad hoc előkészítő csoportot hozott létre az ügynökség létrehozására irányuló munka elvégzésére.(4) A 2003. november 17-i és 18-i tanácsi következtetésekkel és a hozzájuk csatolt jelentéssel összhangban létre kell hozni egy szakértőkből álló előkészítő csoportot az ügynökség létrehozásához szükséges további előkészületi munka elvégzésére; ez a csoport fogja segíteni a Tanácsot és annak illetékes szerveit az ügynökség létrehozására irányuló munkájukban,A KÖVETKEZŐKÉPPEN HATÁROZOTT:1. cikkLétrejön az ügynökség létrehozásával megbízott csoport (Agency Establishment Team, AET), hogy megteremtse a védelmi képességek fejlesztése, a kutatás, a beszerzés és a fegyverkezés terén létrejövő ügynökség operatív létrehozásához és működéséhez szükséges feltételeket. Az AET megbízatását, beleértve a feladatainak és összetételének meghatározását is, ennek a határozatnak a melléklete tartalmazza.2. cikkAz AET a Tanács Főtitkárságának része. A főtitkár/főképviselő hozza létre, és neki alárendelten működik.3. cikkAz AET nemzeti szakértőit a tagállamok és a csatlakozó államok küldik ki a Tanács Titkárságához. A kiválasztási eljárást és kritériumokat a melléklet határozza meg.4. cikk(1) A Tanácshoz kiküldött és az AET-ben részt vevő nemzeti szakértők illetményét és pótlékait a tagállamok és a csatlakozó államok fedezik.(2) A kiküldött EU-tisztviselőket továbbra is az intézményük fizeti.(3) Az AET működési és igazgatási költségeit a Tanács Főtitkársága természetbeni hozzájárulás formájában fedezi.5. cikkA tagállamok és a csatlakozó államok kiküldött nemzeti szakértőire a Tanács Főtitkárságához kiküldött nemzeti szakértőkre és katonai állományra alkalmazandó szabályokról szóló, 2003. június 16-i 2003/479/EK tanácsi határozat [2] vonatkozik, az ennek a határozatnak a 4. cikke szerint meghatározott pénzügyi intézkedések sérelme nélkül.6. cikkAz AET megbízatása akkor ér véget, amikor az ügynökség megkezdi működését, vagy 2004. december 31-én, a kettő közül a korábbi időpontban.7. cikkEz a határozat elfogadása napján lép hatályba. Ezt a határozatot az Európai Unió Hivatalos Lapjában ki kell hirdetni.Kelt Brüsszelben, 2003. november 17-én.a Tanács részérőlaz elnökF. Frattini[1] HL L 235., 2003.9.23., 22. o.[2] HL L 160., 2003.6.28., 72. o.--------------------------------------------------MELLÉKLETAZ ÜGYNÖKSÉG LÉTREHOZÁSÁVAL MEGBÍZOTT CSOPORT MEGBÍZATÁSA1. Az ügynökség létrehozásával megbízott csoport (Agency Establishment Team, AET) készíti elő a jövőbeni ügynökség operatív létrehozásához és működéséhez szükséges feltételeket, a tanácsi következtetésekhez csatolt jelentés alapján. Az AET segíti a Tanácsot és annak illetékes szerveit az ügynökség létrehozására irányuló munkájukban. Az AET a következőkkel foglalkozik:- olyan pénzügyi, jogi és igazgatási szempontok (beleértve a költségvetést és a személyzetet is), amelyek az ügynökség létrehozásával és annak belső felépítésével kapcsolatosak,- az ügynökség létrehozása, különös tekintettel annak feladataira a védelmi képességek fejlesztése, a kutatás, a beszerzés, valamint a fegyverkezés terén.2. A csoport 2004. januárjában kezdi meg működését. Az AET a Tanács politikai felügyelete mellett végzi feladatát, ahonnan iránymutatást kap. Ebben a rendszerben a csoport vezetője az ad hoc előkészítő csoporton keresztül rendszeresen beszámol a Corepernek és a PBB-nek a csoport munkájának előrehaladásáról. Az AET a PBB-n keresztül az EU katonai bizottságának, illetve egy még meghatározandó módon az EU nemzeti fegyverkezési igazgatóinak szakértelmére támaszkodik.3. A csoport 2004. április végéig javaslatokat nyújt be a Tanácsnak az ad hoc előkészítő csoporton keresztül, annak érdekében, hogy a Tanács 2004. júniusáig elfogadhassa a szükséges határozatokat. Ezek közé tartoznak a jövőbeni ügynökség igazgatási és logisztikai vonatkozásai, pénzügyi keretei és első operatív programjának tervezete. Az AET megbízatását akkor teljesítette, ha az ügynökség megkezdi működését, vagy 2004. december 31-én, a kettő közül a korábbi időpontban.4. A csoport nem a Tanács előkészítő szerve.AZ AET FELADATA5. Az AET feladata, hogy 2004. április végéig a 2003. november 17-i és 18-i tanácsi következtetésekhez csatolt jelentés alapján elkészítse a következőket:a) az ügynökség létrehozására vonatkozó átfogó terv, amely a következőkre terjed ki:- az ügynökség szerkezete és felépítése,- az ügynökség által elfogadandó belső munkamódszerek és eljárások, amelyek segítségével elláthatja feladatait,- javaslatok a Tanács szerveivel és a Bizottsággal való együttműködési viszonyra,- javaslatok a megfelelő kapcsolatokra az OCCAR, a WEAG/WEAO és az L.o.I irányában és a tervekre azok fejlesztéséhez,- költségvetési, igazgatási és személyzeti intézkedések (szükség szerint beleértve a fontosabb szervek és kinevezettek hatáskörének meghatározása is),- az első operatív program tervezete, amely a következő területekre terjed ki: védelmi képességek fejlesztése; fegyverkezési együttműködés; a védelem ipari és technológiai alapjának erősítése; a védelmi felszerelések európai piacán a verseny megteremtése, a kutatás elősegítése,- a végrehajtás részletes időbeosztása és leírása.b) elemek az ügynökség létrehozása céljából történő közös fellépés tervezetéhez.AZ AET VEZETŐJE ÉS ÖSSZETÉTELEA csoport összetételének tükröznie kell az ügynökség négy tevékenységi körét, amelyeket a thesszaloniki Európai Tanács következtetései említenek.A csoport vezetőjét a főtitkár/főképviselő jelöli ki, a Tanáccsal és a Bizottsággal folytatott konzultációt követően, a tagállamok, csatlakozó államok és EU-intézmények által javasolt jelöltek közül. A jelölteknek megfelelő tapasztalattal és hozzáértéssel kell rendelkezniük a védelmi képességek fejlesztése, a kutatás és a beszerzés, valamint a fegyverkezés területén, továbbá megfelelő tudással az EU működéséről, különös tekintettel a KKBP-re és az EBVP-re.A csoport összetétele a következő:- a feladat meghatározott követelményeinek megfelelően a tagállamok és csatlakozó államok által a Tanács Főtitkárságához kiküldött nemzeti szakértők,- európai intézmények tisztviselői.A Bizottság egy vagy több tisztviselőt küld a csoportba.A csoport tagjait, akik nemzetközi hatáskörben járnak el, a csoport vezetőjének bevonásával a főtitkár/főképviselő választja ki, a lehető legnagyobb földrajzi területről.A felvétel célja minden esetben a csoport számára a legmagasabb szintű képességekkel rendelkező és a leghatékonyabb személyzet szolgálatainak biztosítása.--------------------------------------------------


title: 2008/268/EK: A Tanács határozata ( 2008. március 17. ) a nemzeti központi bankok külső könyvvizsgálóiról szóló 1999/70/EK határozatnak a Suomen Pankki külső könyvvizsgálója tekintetében történő módosításáról

text:
               27.3.2008

               HU

               Az Európai Unió Hivatalos Lapja

               L 85/8

      A TANÁCS HATÁROZATA

   (2008. március 17.)
   a nemzeti központi bankok külső könyvvizsgálóiról szóló 1999/70/EK határozatnak a Suomen Pankki külső könyvvizsgálója tekintetében történő módosításáról
   (2008/268/EK)
   AZ EURÓPAI UNIÓ TANÁCSA,
   tekintettel a Központi Bankok Európai Rendszerének és az Európai Központi Banknak az Európai Közösséget létrehozó szerződéshez csatolt alapokmányáról szóló jegyzőkönyvre és különösen annak 27. cikkének (1) bekezdésére,
   tekintettel a Suomen Pankki külső könyvvizsgálóiról szóló, az Európai Központi Banknak az Európai Unió Tanácsához intézett 2008. január 28-i EKB/2008/1 ajánlására (1),
   mivel:

               (1)

               Az Európai Központi Bank (EKB) és az eurorendszer nemzeti központi bankjainak beszámolóit az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálóknak kell ellenőrizni.

               (2)

               Mivel a Suomen Pankki jelenlegi külső könyvvizsgálójának megbízatása a 2007. pénzügyi év ellenőrzését követően megszűnik, a 2008-as pénzügyi évtől külső könyvvizsgálót szükséges kijelölni.

               (3)

               A Suomen Pankki a KPMG Oy Ab-t választotta külső könyvvizsgálójának a 2008–2012. pénzügyi évekre.

               (4)

               Az EKB Kormányzótanácsa azt ajánlotta, hogy a 2008–2012. pénzügyi évekre a Suomen Pankki külső könyvvizsgálójának a KPMG Oy Ab-t jelöljék ki.

               (5)

               Helyénvaló az EKB Kormányzótanácsának ajánlását követni, és ennek megfelelően az 1999/70/EK tanácsi határozatot (2) módosítani,

         A KÖVETKEZŐKÉPPEN HATÁROZOTT:
   1. cikk
   Az 1999/70/EK határozat 1. cikkének (11) bekezdése helyébe a következő szöveg lép:

      „(11)   A KPMB Oy Ab-t mint a Suomen Pankki külső könyvvizsgálóját a 2008–2012. pénzügyi évekre a Tanács jóváhagyja”.

   2. cikk
   Erről a határozatról értesíteni kell az EKB-t.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2008. március 17-én.

            a Tanács részéről

            az elnök

         I. JARC

      (1)  HL C 29., 2008.2.1., 1. o.

      (2)  HL L 22., 1999.1.29., 69. o. A legutóbb a 2007/883/EK határozattal (HL L 346., 2007.12.29., 20. o.) módosított határozat.


title: A Tanács 2012/811/KKBP határozata ( 2012. december 20. ) a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat módosításáról

text:
               21.12.2012

               HU

               Az Európai Unió Hivatalos Lapja

               L 352/50

         A TANÁCS 2012/811/KKBP HATÁROZATA
   (2012. december 20.)
   a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2010. december 20-án elfogadta a Kongói Demokratikus Köztársasággal szembeni korlátozó intézkedések meghozataláról szóló 2010/788/KKBP határozatot (1).

               (2)

               Az Egyesült Nemzetek Biztonsági Tanácsának (ENSZ BT) 2012. november 28-i 2078 (2012) ENSZ BT-határozata módosította azokat a kritériumokat, amelyek az 1807 (2008) ENSZ BT-határozat 9. és 11. pontjában meghatározott korlátozó intézkedésekkel sújtandó személyeknek és szervezeteknek a vonatkozó jegyzékbe való felvételére vonatkoznak.

               (3)

               A 2078 (2012) ENSZ BT-határozat további mentességet állapított meg az 1807 (2008) ENSZ BT-határozat 9. pontjában meghatározott intézkedéseket illetően.

               (4)

               Az 1533 (2004) ENSZ BT-határozat alapján létrehozott szankcióbizottság 2012. november 12-én és 30-án újabb személyeket vett fel a korlátozó intézkedésekkel sújtott személyek és szervezetek jegyzékébe.

               (5)

               A 2010/788/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2010/788/KKBP határozat a következőképpen módosul:

               1.

               A 3. cikk helyébe a következő szöveg lép:
               „3. cikk
               A 4. cikk (1) bekezdésében, valamint az 5. cikk (1) és (2) bekezdésében foglalt korlátozó intézkedéseket a szankcióbizottság által jegyzékbe vett következő személyekkel és – adott esetben – szervezetekkel szemben kell alkalmazni:

                           —

                           az 1. cikkben szereplő fegyverembargót és az ahhoz kapcsolódó intézkedéseket megsértő személyek és szervezetek;

                           —

                           a KDK-ban működő külföldi fegyveres csoportok azon politikai és katonai vezetői, akik megakadályozzák az e csoportokhoz tartozó harcosok leszerelését és önkéntes hazatelepülését vagy visszatelepülését,

                           —

                           a kongói milíciák azon politikai és katonai vezetői, akik a KDK-n kívülről kapnak támogatást, és akik megakadályozzák, hogy harcosaik részt vegyenek a leszerelés, a lefegyverzés és az újrabeilleszkedés folyamatában,

                           —

                           a KDK-ban tevékenykedő azon politikai és katonai vezetők, akik – az alkalmazandó nemzetközi jogot megsértve – gyermekeket toboroznak vagy használnak fel fegyveres konfliktusok során,

                           —

                           a KDK-ban tevékenykedő azon személyek és szervezetek, akik/amelyek súlyos jogsértéseket követnek el, mindenekelőtt a fegyveres konfliktusok során célzottan nők és gyermekek ellen végrehajtott tettekkel – ideértve az ölést és a megnyomorítást, a nemi erőszakot, az elrablást és a lakóhely elhagyására kényszerítést is,

                           —

                           azon személyek és szervezetek, akik/amelyek a KDK keleti részében akadályozzák a humanitárius segítséghez való hozzáférést vagy annak nyújtását,

                           —

                           azon személyek és szervezetek, akik/amelyek a természeti erőforrások – többek között az arany – tiltott kereskedelmén keresztül illegálisan támogatják a KDK keleti részében tevékenykedő fegyveres csoportokat,

                           —

                           a jegyzékbe vett személyek vagy az ellenőrzésük alatt álló szervezetek nevében vagy irányítása szerint eljáró személyek és szervezetek,

                           —

                           az Egyesült Nemzetek Szervezete KDK Stabilizációs Missziója (MONUSCO) békefenntartó erőivel szembeni támadásokat kitervelő vagy finanszírozó, illetve azokban részt vevő személyek és szervezetek.

                     Az érintett személyek és szervezetek felsorolása a mellékletben található.”

               2.

               A 4. cikk (3) bekezdése a c) pontot követően az alábbi mondattal egészül ki:
               „illetve az olyan beutazást vagy átutazást, amely bírósági eljárás miatt szükséges.”

         2. cikk
   Az e határozat mellékletében felsorolt személyeket fel kell venni a 2010/788/KKBP határozat mellékletében szereplő személyek jegyzékébe.
   3. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2012. december 20-án.

            a Tanács részéről

            az elnök

         E. FLOURENTZOU

      (1)  HL L 336., 2010.12.21., 30. o.

      MELLÉKLET

         A 2. CIKKBEN EMLÍTETT SZEMÉLYEK

                  Név

                  Egyéb ismert név

                  Születési idő/Születési hely

                  Azonosító információ

                  Indokolás

                  A jegyzékbe vétel dátuma

                  MAKENGA, Sultani

                  Sultani Makenga ezredes
                  Emmanuel Sultani Makenga

                  1973. december 25.
                  Rutshuru, Kongói Demokratikus Köztársaság

                  kongói
                  A Kongói Demokratikus Köztársaságban működő Mouvement du 23 Mars (M23) csoport egyik katonai vezetője.

                  Sultani Makenga a Kongói Demokratikus Köztársaságban (KDK) működő Mouvement du 23 Mars (M23) csoport egyik katonai vezetője. Az M23 (más néven a kongói forradalmi hadsereg) egyik vezetőjeként Sultani Makenga súlyosan megsértette a nemzetközi jogot, mindenekelőtt a fegyveres konfliktusok során célzottan nők és gyermekek ellen elkövetett tettekkel – ideértve az ölést és megnyomorítást, a nemi erőszakot, az elrablást és a lakóhely elhagyására kényszerítést is –, illetve felelősség terheli ilyen cselekményekért. Szintén felelősség terheli a nemzetközi jog azáltal való megsértéséért, hogy az M23 gyermekeket toboroz és használ fel a KDK-ban zajló fegyveres konfliktusok során. Sultani Makenga vezetésével az M23 súlyos atrocitásokat követett el a KDK polgári lakosságával szemben.
                  Vallomások és jelentések szerint a Sultani Makenga által irányított katonák a Rutshuru régió feletti ellenőrzés megszilárdítása céljából számos nemi erőszakot követtek el nők és (akár 8 éves) gyermekek ellen a régióban. Makenga vezetésével az M23 gyermekek tömegeit toborozta erőszakosan, illetve ölte, csonkította és sebesítette meg a KDK-ban és a régióban. Az erőszakosan toborzott gyermekek közül sokan 15 év alattiak voltak. Makenga állítólag fegyvereket és azokhoz kapcsolódó egyéb felszerelést is beszerzett a KDK által a fegyverembargó végrehajtása céljából hozott intézkedések, többek között a fegyverek és kapcsolódó felszerelések behozatalára és birtoklására vonatkozó kormányrendeletek megsértésével. Makenga az M23 vezetőjeként súlyosan megsértette a nemzeti jogot, súlyos atrocitásokat elkövetve a KDK polgári lakosságával szemben, és ezáltal jelentősen hozzájárult a bizonytalansághoz, a lakosság elmeneküléséhez és a konfliktushoz a régióban.

                  2012.11.20.

                  NGARUYE WA MYAMURO, Baudoin

                  Baudoin NGARUYE ezredes

                  1978,
                  Lusamambo, Lubero régió, Kongói Demokratikus Köztársaság.

                  A Mouvement du 23 Mars (M23) katonai vezetője.
                  Azonosítója az FARDC-nél: 1-78-09-44621-80

                  2012. áprilisban Ngaruye vezette az ex-CNDP lázadást, azaz a Mouvement du 23 Marst (M23), Ntaganda tábornok irányítása alatt. Ő jelenleg a harmadik legmagasabb rangú katonai parancsnok az M23-ban. A KDK-val foglalkozó szakértői csoport 2008-ban és 2009-ben is javasolta jegyzékbe vételét. Számos alkalommal súlyosan megsértette a nemzetközi jogot és az emberi jogokat, illetve felelősség terheli ilyen jogsértésekért. Gyermekek százait toborozta és képezte ki az M23 számára 2008-ban és 2009-ben, valamint 2010 végén. Emberölést, csonkítást és emberrablást is elkövetett, gyakran nőkkel szemben. Felelősség terheli kivégzésekért és az M23-ból dezertáló katonák kínzásáért. Az FARDC egyik vezetőjeként 2009-ben parancsot adott a walikalei Shalio faluban lakó összes férfi kivégzésére. Ezenkívül fegyvereket, lőszereket és fizetést is biztosított Masisi és Walikale régiókban Ntaganda tábornok közvetlen utasítására. 2010-ben Lukopfuban ő irányította a lakosságnak a lakóhelye elhagyására való kényszerítését és kifosztását. Az FARDC-n belüli bűnözői körök tevékeny alakja, az ásványianyag-kereskedelemből is hasznot húzott, aminek következtében 2011-ben erőszakos összetűzésbe került Innocent Zimurinda ezredessel.

                  2012.11.30.

                  KAINA, Innocent

                  Innocent KAINA ezredes
                  „India Queen”

                  Bunagana, Rutshuru régió, Kongói Demokratikus Köztársaság

                  Innocent Kaina jelenleg a Mouvement du 23 Mars (M23) egyik körzetparancsnoka. Számos alkalommal súlyosan megsértette a nemzetközi jogot és az emberi jogokat, illetve felelősség terheli ilyen jogsértésekért. 2007 júliusában a kinshasai katonai bíróság elítélte az Ituri körzetben 2003 májusa és 2005 decembere között elkövetett emberiesség elleni bűntettek miatt. 2009-ben a kongói kormány és a CNDP közötti békemegállapodás részeként kiszabadult. Az FARDC tagjaként felelősség terheli a 2009-ben a Masisi régióban elkövetett kivégzésekért, elrablásokért és megcsonkításokért. Ntaganda tábornok irányítása alatt álló parancsnokként ő kezdeményezte az ex-CNDP lázadást Rutshuru régióban 2012. áprilisban. Ő biztosította a lázadók Masisiből való kivonulását. 2012 májusa és augusztusa között felügyelte több mint 150 gyermeknek az M23 céljaira való toborzását és kiképzését, a szökni próbálókat lelőtte. 2012. júliusban Berundába és Deghóba utazott, hogy az M23 céljaira toborozzon és mozgósítson.

                  2012.11.30.


title: 2009/552/EK,Euratom: A Tanács határozata ( 2009. július 16. ) az Európai Közösségek Bizottsága új tagjának kinevezéséről

text:
               17.7.2009

               HU

               Az Európai Unió Hivatalos Lapja

               L 185/23

      A TANÁCS HATÁROZATA

   (2009. július 16.)
   az Európai Közösségek Bizottsága új tagjának kinevezéséről
   (2009/552/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 215. cikke második bekezdésére,
   tekintettel az Európai Atomenergia-közösséget létrehozó szerződésre, és különösen annak 128. cikke második bekezdésére,
   mivel:
   Louis MICHEL 2009. július 5-i keltezésű levelében 2009. július 14-i hatállyal lemondott bizottsági tagságáról. A hivatali idő fennmaradó részére gondoskodni kell hivatalának betöltéséről,
   A KÖVETKEZŐKÉPPEN HATÁROZOTT:
   1. cikk
   A Tanács a 2009. július 17-től2009. október 31-ig terjedő időszakra Karel DE GUCHT-ot nevezi ki a Bizottság tagjává.
   2. cikk
   Ez a határozat 2009. július 17-én lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. július 16-án.

            a Tanács részéről

            az elnök

         C. BILDT


title: A Tanács határozata (1996. május 28.) az Európai Közösség és a Kereskedelmi Világszervezet egyes tagjai között létrejött, a textiltermékek kereskedelméről szóló igazgatási megállapodások megkötéséről

text:
Fontos jogi nyilatkozat

|

31996D0415

Hivatalos Lap L 173 , 11/07/1996 o. 0001 - 0053

		A Tanács határozata(1996. május 28.)az Európai Közösség és a Kereskedelmi Világszervezet egyes tagjai között létrejött,a textiltermékek kereskedelméről szóló igazgatási megállapodások megkötéséről(96/415/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 113. cikkére, összefüggésben 228. cikke (2) bekezdésének első mondatával,tekintettel a Bizottság javaslatára,mivel a Bizottság kölcsönösen elfogadott jegyzőkönyvek, illetve jegyzékváltás formájában tárgyalásokat folytatott a Kereskedelmi Világszervezet egyes tagjaival a textiltermékek kereskedelméről szóló igazgatási megállapodások megkötéséről, amelyek, mint a WTO Egyezmény 2. cikke (17) bekezdésében foglaltaknak megfelelő "igazgatási megállapodások", tartalmazzák a Multifibre Egyezmény (MFA) hatálya alá tartozó textiltermékek kereskedelmét szabályozó korábbi kétoldalú megállapodások vonatkozó rendelkezéseit;mivel a textiltermékek kereskedelméről szóló igazgatási megállapodásokat jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Közösség és a mellékletben felsorolt harmadik országok között létrejött, a textiltermékek kereskedelméről szóló igazgatási megállapodásokat a Közösség nevében a Tanács jóváhagyja.A textiltermékek kereskedelméről szóló igazgatási megállapodások szövegét csatolták e határozathoz.2. cikkA Tanács elnöke felhatalmazást kap, hogy kijelölje az 1. cikkben említett igazgatási megállapodásoknak a Közösséget jogilag kötelező aláírására jogosult személy(eke)t.Kelt Brüsszelben, 1996. május 28-ána Tanács részérőlaz elnökR. Serri--------------------------------------------------MELLÉKLETAz országok felsorolásaArgentínaBangladesHongkongIndiaIndonéziaMakaóMalajziaPakisztánPeruFülöp-szigetekSzingapúrDél-KoreaSrí LankaThaiföld--------------------------------------------------


title: 2013/523/EU: A Tanács határozata ( 2013. október 18. ) a bizonyos növekedésserkentő hormonokkal nem kezelt állatokból származó marhahús behozataláról, valamint az Amerikai Egyesült Államok által az Európai Unióból származó bizonyos termékekre kivetett emelt vámokról szóló felülvizsgált egyetértési megállapodásnak az Európai Unió nevében az Egyesült Államokkal történő aláírásáról

text:
               24.10.2013

               HU

               Az Európai Unió Hivatalos Lapja

               L 282/35

         A TANÁCS HATÁROZATA
   (2013. október 18.)
   a bizonyos növekedésserkentő hormonokkal nem kezelt állatokból származó marhahús behozataláról, valamint az Amerikai Egyesült Államok által az Európai Unióból származó bizonyos termékekre kivetett emelt vámokról szóló felülvizsgált egyetértési megállapodásnak az Európai Unió nevében az Egyesült Államokkal történő aláírásáról
   (2013/523/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               2013. augusztus 1-jén lejárt az Amerikai Egyesült Államok és az Európai Bizottság között a bizonyos növekedésserkentő hormonokkal nem kezelt állatokból származó marhahús behozataláról, valamint az Amerikai Egyesült Államok által az Európai Közösségekből származó bizonyos termékekre kivetett emelt vámokról az Amerikai Egyesült Államok és az Európai Közösség között 2009. május 13-án létrejött egyetértési megállapodás (a továbbiakban: az egyetértési megállapodás) 2. szakaszának hatálya. A megállapodást az Európai Unió Tanácsa az Unió nemzetközi megállapodásaként hagyta jóvá.

               (2)

               Az Unió érdekében áll az egyetértési megállapodás 2. szakaszának meghosszabbítása, miközben továbbra is törekszik a Húsra és húskészítményekre (hormonokra) vonatkozó európai közösségi intézkedésekről folytatott WTO-vita végleges rendezésére.

               (3)

               A Bizottság e célból, az egyetértési megállapodásban meghatározott tárgyalásra szóló felhatalmazás értelmében megtárgyalta az egyetértési megállapodás módosításainak tervezetét.

               (4)

               A felülvizsgált egyetértési megállapodást alá kell írni,

         ELFOGADTA EZT A HATÁROZATOT:
   1. cikk
   a bizonyos növekedésserkentő hormonokkal nem kezelt állatokból származó marhahús behozataláról, valamint az Amerikai Egyesült Államok által az Európai Unióból származó bizonyos termékekre kivetett emelt vámokról szóló, a Egyesült Államokkal kötendő felülvizsgált egyetértési megállapodásnak (a továbbiakban: az egyetértési megállapodás) az Unió nevében történő aláírását – feltételezve annak későbbi megkötését – a Tanács az Unió nevében jóváhagyja.
   A felülvizsgált egyetértési megállapodás szövegét csatolták e határozathoz (1).
   2. cikk
   A Tanács elnöke felhatalmazást kap arra, hogy kijelölje a megállapodást az Unió nevében aláírni jogosult személy(eke)t.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Luxembourgban, 2013. október 18-án.

            a Tanács részéről

            az elnök

         L. LINKEVIČIUS

      (1)  A felülvizsgált egyetértési megállapodás szövege a megkötéséről szóló határozattal együtt kerül kihirdetésre.


title: 2014/243/EU: A Tanács határozata ( 2014. április 14. ) a feltételes hozzáférésen alapuló vagy abból álló szolgáltatások jogi védelméről szóló európai egyezménynek az Unió nevében történő aláírásáról

text:
               30.4.2014

               HU

               Az Európai Unió Hivatalos Lapja

               L 128/61

         A TANÁCS HATÁROZATA
   (2014. április 14.)
   a feltételes hozzáférésen alapuló vagy abból álló szolgáltatások jogi védelméről szóló európai egyezménynek az Unió nevében történő aláírásáról

      (2014/243/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               A Tanács 1999. július 16-án felhatalmazta a Bizottságot, hogy az Európa Tanács keretein belül tárgyalásokat folytasson az Európai Közösség nevében a feltételes hozzáférésen alapuló vagy abból álló szolgáltatások jogi védelméről szóló egyezményről.

               (2)

               A feltételes hozzáférésen alapuló vagy abból álló szolgáltatások jogi védelméről szóló európai egyezményt (a továbbiakban: az egyezmény) az Európa Tanács 2001. január 24-én elfogadta.

               (3)

               Az egyezménnyel a 98/84/EK európai parlamenti és tanácsi irányelvben (1) meghatározottakkal közel azonos keretszabályozás jön létre.

               (4)

               Az egyezmény 2003. július 1-jén hatályba lépett, és az Európai Unió előtt aláírásra nyitva áll.

               (5)

               Az egyezmény aláírása révén előmozdítható a 98/84/EK irányelvben foglaltakhoz hasonló rendelkezések kiterjesztése az Unió határain túlra, és olyan szabályozás jöhet létre a feltételes hozzáférésen alapuló szolgáltatásokra vonatkozóan, amely az európai kontinens egészén alkalmazandó.

               (6)

               A egyezményt – feltételezve annak későbbi időpontban történő megkötését – az Unió nevében alá kell írni,

         ELFOGADTA EZT A HATÁROZATOT:
   1. cikk
   A feltételes hozzáférésen alapuló vagy abból álló szolgáltatások jogi védelméről szóló európai egyezménynek (2) az Unió nevében történő aláírására a Tanács felhatalmazást ad, feltételezve az egyezmény későbbi megkötését.
   2. cikk
   A Tanács elnöke felhatalmazást kap, hogy kijelölje az egyezménynek az Unió nevében történő aláírására jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Luxembourgban, 2014. április 14-én.

            a Tanács részéről

            az elnök

         A. TSAFTARIS

      (1)  Az Európai Parlament és a Tanács 98/84/EK irányelve (1998. november 20.) a feltételes hozzáférésen alapuló, vagy abból álló szolgáltatások jogi védelméről (HL L 320., 1998.11.28., 54.).o.

      (2)  Az egyezmény szövegét a Hivatalos Lap következő oldalán tették közzé: HL L 336., 2011.12.20., 2. o.


title: 2005/478/EK: A Tanács határozata (2005. június 24.) a Régiók Bizottsága egy teljes jogú tagjának kinevezéséről

text:
               2.7.2005

               HU

               Az Európai Unió Hivatalos Lapja

               L 171/26

         A TANÁCS HATÁROZATA
   (2005. június 24.)
   a Régiók Bizottsága egy teljes jogú tagjának kinevezéséről
   (2005/478/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a brit kormány javaslatára,
   mivel:

               (1)

               A Tanács 2002. január 22-én elfogadta a Régiók Bizottsága teljes jogú tagjainak és póttagjainak a 2002. január 26-tól2006. január 25-ig terjedő időszakra történő kinevezéséről szóló 2002/60/EK határozatot (1).

               (2)

               Derek BODEN lemondását követően a Régiók Bizottsága egy teljes jogú tagjának helye betöltetlen maradt,

         ELFOGADTA EZT A HATÁROZATOT:
   1. cikk
   A Tanács a Régiók Bizottsága teljes jogú tagjának a hivatali idő hátralévő részére, azaz 2006. január 25-ig a következő személyt nevezi ki:

               Dave QUAYLE
               Member of the North West Regional Assembly
               Trafford Metropolitan Borough Council
               Derek BODEN helyére.

         2. cikk
   Ezt a határozatot az Európai Unió Hivatalos Lapjában ki kell hirdetni.
   Ez a határozat elfogadásának napján lép hatályba.

      Kelt Luxembourgban, 2005. június 24-én.

            a Tanács részéről

            az elnök

         L. LUX

      (1)  HL L 24., 2002.1.26., 38. o.


title: A Tanács (EU) 2015/710 határozata (2015. április 21.) az Európai Szén- és Acélközösség és a Török Köztársaság között az Európai Szén- és Acélközösséget létrehozó szerződés hatálya alá tartozó termékek kereskedelméről szóló megállapodással létrehozott vegyes bizottságon belül az említett megállapodáshoz csatolt, a „származó termékek” fogalmának meghatározásáról és az igazgatási együttműködés módszereiről szóló 1. jegyzőkönyvnek egy új, a származási szabályok tekintetében a pán-euromediterrán preferenciális származási szabályokról szóló regionális egyezményre hivatkozó jegyzőkönyvvel történő felváltásával összefüggésben az Európai Unió nevében képviselendő álláspontról

text:
                  1.5.2015

                  HU

                  Az Európai Unió Hivatalos Lapja

                  L 113/53

            A TANÁCS (EU) 2015/710 HATÁROZATA
      (2015. április 21.)
      az Európai Szén- és Acélközösség és a Török Köztársaság között az Európai Szén- és Acélközösséget létrehozó szerződés hatálya alá tartozó termékek kereskedelméről szóló megállapodással létrehozott vegyes bizottságon belül az említett megállapodáshoz csatolt, a „származó termékek” fogalmának meghatározásáról és az igazgatási együttműködés módszereiről szóló 1. jegyzőkönyvnek egy új, a származási szabályok tekintetében a pán-euromediterrán preferenciális származási szabályokról szóló regionális egyezményre hivatkozó jegyzőkönyvvel történő felváltásával összefüggésben az Európai Unió nevében képviselendő álláspontról
      AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikkének (9) bekezdésével,
      tekintettel az Európai Bizottság javaslatára,
      mivel:

                  (1)

                  Az Európai Szén- és Acélközösség és a Török Köztársaság között az Európai Szén- és Acélközösséget létrehozó szerződés hatálya alá tartozó termékek kereskedelméről szóló megállapodáshoz (1) (a továbbiakban: a megállapodás) csatolt 1. jegyzőkönyv (a továbbiakban: az 1. jegyzőkönyv) a „származó termékek” fogalmának meghatározásáról és az igazgatási együttműködés módszereiről rendelkezik.

                  (2)

                  A pán-euromediterrán preferenciális származási szabályokról szóló regionális egyezmény (2) (a továbbiakban: az egyezmény) olyan termékek származásával kapcsolatban állapít meg rendelkezéseket, amelyek a szerződő felek közötti releváns megállapodások hatálya alá tartozó kereskedelem tárgyát képezik.

                  (3)

                  Az Unió és Törökország 2011. június 15-én, illetve 2011. november 4-én írta alá az egyezményt.

                  (4)

                  Az Unió és Törökország 2012. március 26-án, illetve 2013. december 4-én helyezte letétbe elfogadási okmányát az egyezmény letéteményesénél. Következésképpen az egyezmény 10. cikkének (3) bekezdése értelmében az egyezmény az Unió és Törökország tekintetében 2012. május 1-jén, illetve 2014. február 1-jén lépett hatályba.

                  (5)

                  Az egyezmény 6. cikke értelmében a szerződő felek az egyezmény hatékony alkalmazását biztosító megfelelő intézkedéseket hoznak. Ezért a megállapodással létrehozott vegyes bizottságnak határozatot kell elfogadnia a 1. jegyzőkönyvnek egy új, a származási szabályok tekintetében az egyezményre hivatkozó jegyzőkönyvvel történő felváltásáról.

                  (6)

                  Az Unió vegyes bizottságon belüli álláspontjának ezért a mellékelt határozattervezeten kell alapulnia,

            ELFOGADTA EZT A HATÁROZATOT:
      1. cikk
      Az Európai Szén- és Acélközösség és a Török Köztársaság között az Európai Szén- és Acélközösséget létrehozó szerződés hatálya alá tartozó termékek kereskedelméről szóló megállapodással létrehozott vegyes bizottságon belül az említett megállapodáshoz csatolt, a „származó termékek” fogalmának meghatározásáról és az igazgatási együttműködés módszereiről szóló 1. jegyzőkönyvnek egy új, a származási szabályok tekintetében a pán-euromediterrán preferenciális származási szabályokról szóló regionális egyezményre hivatkozó jegyzőkönyvvel történő felváltásával összefüggésben az Európai Unió nevében képviselendő álláspont a vegyes bizottság e határozathoz csatolt határozattervezetén alapul.
      A vegyes bizottság határozattervezetének kisebb módosításait a vegyes bizottság uniós képviselői a Tanács újabb határozata nélkül is jóváhagyhatják.
      2. cikk
      A vegyes bizottság határozatát az Európai Unió Hivatalos Lapjában ki kell hirdetni.
      3. cikk
      Ez a határozat az elfogadásának napján lép hatályba.

         Kelt Luxembourgban, 2015. április 21-én.

               a Tanács részéről

               az elnök

            E. RINKĒVIČS

         (1)  HL L 227., 1996.9.7., 3. o.

         (2)  HL L 54., 2013.2.26., 4. o.

         TERVEZET
         AZ EU–TÖRÖKORSZÁG VEGYES BIZOTTSÁG … HATÁROZATA
         (…)
         az Európai Szén- és Acélközösség és a Török Köztársaság között az Európai Szén- és Acélközösséget létrehozó szerződés hatálya alá tartozó termékek kereskedelméről szóló megállapodáshoz csatolt, a „származó termékek” fogalmának meghatározásáról és az igazgatási együttműködés módszereiről szóló 1. jegyzőkönyv felváltásáról
         AZ EU–TÖRÖKORSZÁG VEGYES BIZOTTSÁG,
         tekintettel az Európai Szén- és Acélközösség és a Török Köztársaság között az Európai Szén- és Acélközösséget létrehozó szerződés hatálya alá tartozó termékek kereskedelméről szóló megállapodásra (1) és különösen annak 6. cikke (2) bekezdésére,
         tekintettel az Európai Szén- és Acélközösség és a Török Köztársaság között az Európai Szén- és Acélközösséget létrehozó szerződés hatálya alá tartozó termékek kereskedelméről szóló megállapodáshoz csatolt, a „származó termékek” fogalmának meghatározásáról és az igazgatási együttműködés módszereiről szóló 1. jegyzőkönyvre,
         mivel:

                     (1)

                     Az Európai Szén- és Acélközösség és a Török Köztársaság között az Európai Szén- és Acélközösséget létrehozó szerződés hatálya alá tartozó termékek kereskedelméről szóló megállapodás (a továbbiakban: a megállapodás) 6. cikkének (2) bekezdése a megállapodásnak a származási szabályokat megállapító, valamint az Unió, Törökország és a pán-euromediterrán preferenciális származási szabályokról szóló regionális egyezmény (2) (a továbbiakban: az egyezmény) egyéb szerződő felei közötti származási kumulációról rendelkező 1. jegyzőkönyvére (a továbbiakban: 1. jegyzőkönyv) hivatkozik.

                     (2)

                     A 1. jegyzőkönyv 39. cikke úgy rendelkezik, hogy a jegyzőkönyv rendelkezéseinek módosításáról a megállapodás 14. cikkével létrehozott vegyes bizottság határozhat.

                     (3)

                     Az egyezmény célja a származási szabályokról szóló, a pán-euromediterrán övezetben jelenleg hatályos jegyzőkönyvek egyetlen egységes jogi aktussal történő felváltása.

                     (4)

                     Az Unió és Törökország 2011. június 15-én, illetve 2011. november 4-én írta alá az egyezményt.

                     (5)

                     Az Unió és Törökország 2012. március 26-án, illetve 2013. december 4-én helyezte letétbe elfogadási okmányát az egyezmény letéteményesénél. Következésképpen az egyezmény 10. cikkének (3) bekezdése értelmében az egyezmény az Európai Unió és Törökország tekintetében 2012. május 1-jén, illetve 2014. február 1-jén lépett hatályba.

                     (6)

                     A stabilizációs és társulási folyamat résztvevőit az egyezmény felveszi a pán-euromediterrán származási kumulációs övezetbe.

                     (7)

                     A 1. jegyzőkönyvet ezért egy új, az egyezményre hivatkozó jegyzőkönyvvel kell felváltani,

               ELFOGADTA EZT A HATÁROZATOT:
         1. cikk
         Az Európai Szén- és Acélközösség és a Török Köztársaság között az Európai Szén- és Acélközösséget létrehozó szerződés hatálya alá tartozó termékek kereskedelméről szóló megállapodáshoz csatolt, a „származó termékek” fogalmának meghatározásáról és az igazgatási együttműködés módszereiről szóló 1. jegyzőkönyv helyébe az e határozat mellékletében foglalt szöveg lép.
         2. cikk
         Ez a határozat az elfogadásának napján lép hatályba.
         Ezt a határozatot … (*)-tól/-től kell alkalmazni.

            Kelt,

                  az EU-Törökország vegyes bizottság részéről

                  az elnök

            (1)  HL L 227., 1996.9.7., 3. o.

            (2)  HL L 54., 2013.2.26., 4. o.

            (*)  Az időpontot a vegyes bizottság határozza meg.

            MELLÉKLET

                  „1. jegyzőkönyv
                  a »származó termék« fogalmának meghatározásáról és az igazgatási együttműködés módszereiről
                  1. cikk
                  Az alkalmazandó származási szabályok
                  (1)   E megállapodás végrehajtása tekintetében a pán-euromediterrán preferenciális származási szabályokról szóló regionális egyezmény (1) (a továbbiakban: az egyezmény) I. függeléke és II. függelékének vonatkozó rendelkezései alkalmazandók.
                  (2)   Az egyezmény I. függelékében és II. függelékének vonatkozó rendelkezéseiben szereplő »releváns megállapodás« kifejezés e megállapodásra történő hivatkozásként értelmezendő.
                  2. cikk
                  A viták rendezése
                  (1)   Amennyiben az egyezmény I. függelékének 32. cikke szerinti ellenőrzési eljárásokkal kapcsolatban olyan viták merülnek fel, amelyeket nem lehet rendezni az ellenőrzést kérő vámhatóságok és az ezen ellenőrzésnek a végrehajtásáért felelős vámhatóságok között, ezeket a vitákat a vegyes bizottság elé kell terjeszteni.
                  (2)   Az importőr és az importáló ország vámhatóságai közötti viták rendezésére vonatkozóan minden esetben az említett ország jogszabályai az irányadók.
                  3. cikk
                  A jegyzőkönyv módosítása
                  E jegyzőkönyv módosításáról a vegyes bizottság határozhat.
                  4. cikk
                  Az egyezmény felmondása
                  (1)   Amennyiben akár az Európai Unió, akár Törökország írásban értesíti az egyezmény letéteményesét arról, hogy az egyezmény 9. cikke értelmében fel kívánja mondani az egyezményt, az Európai Unió és Törökország e megállapodás végrehajtása érdekében azonnal tárgyalásokat kezd a származási szabályokról.
                  (2)   Az e tárgyalások eredményeképpen megállapított új származási szabályok hatálybalépéséig e megállapodás tekintetében továbbra is az egyezmény I. függelékében és II. függelékének vonatkozó rendelkezéseiben előírt, a felmondás időpontjában hatályos származási szabályok alkalmazandók. Mindazonáltal az egyezmény I. függelékében és II. függelékének vonatkozó rendelkezéseiben előírt származási szabályok a felmondás időpontjától kezdve kizárólag az Európai Unió és Törökország közötti kétoldalú kumulációt lehetővé tevő rendelkezésekként értelmezendők.
                  5. cikk
                  Átmeneti rendelkezések – kumuláció
                  Az egyezmény I. függeléke 16. cikkének (5) bekezdése és 21. cikkének (3) bekezdése ellenére amennyiben a kumuláció csak az EFTA-államokat, a Feröer-szigeteket, az Európai Uniót, Törökországot és a stabilizációs és társulási folyamat résztvevőit érinti, származási igazolásként mind az EUR.1 szállítási bizonyítvány, mind a származási nyilatkozat elfogadható.”

               (1)  EUHL L 54., 2013.2.26., 4. o.


title: 2005/472/EK: A Bizottság határozata (2005. június 24.) az élelmiszerbiztonság, az állategészségügy és állatjólét, valamint az állattenyésztési technika területét érintő tanulmányok, hatásvizsgálatok és értékelések finanszírozásáról

text:
               28.6.2005

               HU

               Az Európai Unió Hivatalos Lapja

               L 166/12

      A BIZOTTSÁG HATÁROZATA

   (2005. június 24.)
   az élelmiszerbiztonság, az állategészségügy és állatjólét, valamint az állattenyésztési technika területét érintő tanulmányok, hatásvizsgálatok és értékelések finanszírozásáról
   (2005/472/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 20. cikke (6) bekezdésére,
   mivel:

               (1)

               A 90/424/EGK határozat értelmében a Közösség meghozza a Közösség állat-egészségügyi jogszabályaihoz és az állatorvosi oktatás vagy képzés fejlesztéséhez szükséges technikai és tudományos intézkedéseket, vagy segíti a tagállamokat ebben.

               (2)

               A kiadási programok tanulmányai, hatásvizsgálatai, valamint a rendszeres és a megfelelő időben történő értékelései az Európai Bizottság (EB) számára meghatározott prioritást jelentenek az elosztott támogatások igazgatása esetében egy elszámolási eszköz biztosítása és különösen egy eredményorientált igazgatás tekintetében a tapasztalatcsere támogatása érdekében.

               (3)

               E feladatok elvégzése érdekében az élelmiszerbiztonság, az állategészségügy és állatjólét, valamint az állattenyésztési technika politikai területein 2004 utolsó negyedéve során egy nyílt eljárást követően közzétesznek egy, az értékelésre vonatkozó keretszerződéssel kapcsolatos ajánlattételi felhívást.

               (4)

               E keretszerződés várhatóan magas minőséget, megfelelő időben érkező és releváns információt biztosít, amely a közösségi döntéshozatal alapját képezi majd.

               (5)

               Valamennyi egyéni feladat egyedi megállapodások tárgyát képezi. E megállapodásokat a Bizottság és a kiválasztott szerződő fél között kell megkötni a keretszerződésben meghatározottak alapján.

               (6)

               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         A KÖVETKEZŐKÉPPEN HATÁROZOTT:
   Egyetlen cikk
   Az e határozat mellékletében meghatározott intézkedéseket azok finanszírozása céljából jóváhagyták.

      Kelt Brüsszelben, 2005. június 24-én.

            a Bizottság részéről

         Markos KYPRIANOU

            a Bizottság tagja

      (1)  HL L 224., 1990.8.18., 19. o. A legutóbb a 806/2003/EK rendelettel (HL L 122., 2003.5.16., 1. o.) módosított határozat.

      MELLÉKLET
      Terület: élelmiszerbiztonság, állategészségügy és állatjólét, valamint állattenyésztési technika.
      Jogalap: az állategészségügyi kiadásokról szóló, 1990. június 26-i 90/424/EGK határozat.
      Feladatok:

                  —

                  a bizottsági javaslatok kidolgozását és elkészítését támogató különböző típusú tanulmányok és más szolgáltatások,

                  —

                  előzetes értékelések és hatásvizsgálatok,

                  —

                  félidős és utólagos értékelések.

            A 2005-re kitűzött prioritások az 1995–2004-es közösségi állat-egészségügyi politika értékelése és a jövőre vonatkozó lehetséges politikai opciók (beleértve a kockázatfinanszírozási modellt az állatállományban előforduló járványok esetében) meghatározása.
      Előirányzatok 2005-re:

                  —

                  17 04 02 – egyéb intézkedések az állategészségügy, az állatjóllét és a közegészségügyi területén: 500 000 euró,

                  —

                  17 01 04 04 – kísérleti tanulmány: kockázati finanszírozási modell az állatállományban előforduló járványok esetében – igazgatási költségek: 500 000 euró.

            Költségvetés: legfeljebb 1 000 000 euró a keretszerződés első évében.
      A tervezett egyedi intézkedések száma: körülbelül 6.
      Valamennyi intézkedés a közös közbeszerzési szabályok hatálya alá tartozik: Ebben az esetben a meglévő keretszerződés alkalmazása.


title: 2011/579/EU: Az Európai Parlament határozata ( 2011. május 10. ) az Európai Környezetvédelmi Ügynökség 2009-es pénzügyi évre vonatkozó elszámolása lezárásáról

text:
               27.9.2011

               HU

               Az Európai Unió Hivatalos Lapja

               L 250/160

         AZ EURÓPAI PARLAMENT HATÁROZATA
   (2011. május 10.)
   az Európai Környezetvédelmi Ügynökség 2009-es pénzügyi évre vonatkozó elszámolása lezárásáról
   (2011/579/EU)
   AZ EURÓPAI PARLAMENT,

               —

               tekintettel az Európai Környezetvédelmi Ügynökség 2009-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Környezetvédelmi Ügynökség 2009-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2011. február 15-i ajánlására (05892/2011 – C7-0052/2011),

               —

               tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Környezetvédelmi Ügynökség és az európai környezeti információs és megfigyelőhálózat létrehozásától szóló, 1990. május 7-i 1210/90/EGK tanácsi rendeletre (3) és különösen annak 13. cikkére,

               —

               tekintettel az Európai Környezetvédelmi Ügynökségről és az európai környezeti információs és megfigyelőhálózatról szóló, 2009. április 23-i 401/2009/EK európai parlamenti és tanácsi rendeletre (4) és különösen annak 13. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0122/2011),

               1.

               jóváhagyja az Európai Környezetvédelmi Ügynökség 2009-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Környezetvédelmi Ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 58. o.

      (2)  HL L 248., 2002.9.16., 1. o.

      (3)  HL L 120., 1990.5.11., 1. o.

      (4)  HL L 126., 2009.5.21., 13. o.

      (5)  HL L 357., 2002.12.31., 72. o.


title: A Tanács (EU) 2017/426 határozata (2017. március 7.) a Régiók Bizottságának a Dán Királyság által javasolt egy tagja és egy póttagja kinevezéséről

text:
               10.3.2017

               HU

               Az Európai Unió Hivatalos Lapja

               L 64/108

         A TANÁCS (EU) 2017/426 HATÁROZATA
   (2017. március 7.)
   a Régiók Bizottságának a Dán Királyság által javasolt egy tagja és egy póttagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a dán kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot. 2016. április 5-én a Tanács (EU) 2016/552 határozata (4) értelmében Thomas KASTRUP-LARSEN-t Erik NIELSEN váltotta fel tagként.

               (2)

               Erik NIELSEN hivatali idejének lejártát követően a Régiók Bizottsága egy tagjának helye megüresedett.

               (3)

               Kirstine BILLE hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága póttagjává nevezi ki a következő személyt:

               a)

               tagként:

                           —

                           Kirstine BILLE, Deputy Mayor of Syddjurs Municipality,

               b)

               póttagként:

                           —

                           Kirsten JENSEN, Deputy Mayor of Hillerød Municipality.

         2. cikk
   Ez a határozat az elfogadásának napján lép hatályba.

      Kelt Brüsszelben, 2017. március 7-én.

            a Tanács részéről

            az elnök

         L. GRECH

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács (EU) 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).

      (4)  A Tanács 2016. április 5-i (EU) 2016/552 határozata a Régiók Bizottságának a Dán Királyság által javasolt egy tagja kinevezéséről (HL L 95., 2016.4.9., 12. o.).


title: 2009/652/EK: Az Európai Parlament határozata ( 2009. április 23. ) az Európai Betegségmegelőzési és Járványvédelmi Központ 2007-es pénzügyi évre vonatkozó elszámolása lezárásáról

text:
               26.9.2009

               HU

               Az Európai Unió Hivatalos Lapja

               L 255/136

      AZ EURÓPAI PARLAMENT HATÁROZATA

   (2009. április 23.)
   az Európai Betegségmegelőzési és Járványvédelmi Központ 2007-es pénzügyi évre vonatkozó elszámolása lezárásáról
   (2009/652/EK)
   AZ EURÓPAI PARLAMENT,

               —

               tekintettel az Európai Betegségmegelőzési és Járványvédelmi Központnak a 2007-es pénzügyi évre vonatkozó végleges éves beszámolójára (1),

               —

               tekintettel a Számvevőszéknek az Európai Betegségmegelőzési és Járványvédelmi Központ 2007-es pénzügyi évre vonatkozó végleges éves beszámolójáról szóló jelentésére, a Központ válaszaival együtt (2),

               —

               tekintettel a Tanács 2009. február 10-i ajánlására (5588/2009 – C6-0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendeletre (4) és különösen annak 23. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. december 23-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A6-0170/2009),

               1.

               megállapítja, hogy az Európai Betegségmegelőzési és Járványvédelmi Központ végleges éves beszámolója megfelel a Számvevőszék jelentése mellékletének;

               2.

               jóváhagyja az Európai Betegségmegelőzési és Járványvédelmi Központ 2007-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa ezt a határozatot az Európai Betegségmegelőzési és Járványvédelmi Központ igazgatójának, a Tanácsnak, a Bizottságnak és a Számvevőszéknek, és gondoskodjon közzétételéről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Klaus WELLE

      (1)  HL C 278., 2008.10.31., 48. o.

      (2)  HL C 311., 2008.12.5., 122. o.

      (3)  HL L 248., 2002.9.16., 1. o.

      (4)  HL L 142., 2004.4.30., 1. o.

      (5)  HL L 357., 2002.12.31., 72. o.


title: 2010/539/EU: Az Európai Parlament határozata ( 2010. május 5. ) az Európai Munkahelyi Biztonsági és Egészségvédelmi Ügynökség 2008-as pénzügyi évre vonatkozó elszámolása lezárásáról

text:
               25.9.2010

               HU

               Az Európai Unió Hivatalos Lapja

               L 252/191

         AZ EURÓPAI PARLAMENT HATÁROZATA
   (2010. május 5.)
   az Európai Munkahelyi Biztonsági és Egészségvédelmi Ügynökség 2008-as pénzügyi évre vonatkozó elszámolása lezárásáról
   (2010/539/EU)
   AZ EURÓPAI PARLAMENT,
   tekintettel az Európai Munkahelyi Biztonsági és Egészségvédelmi Ügynökség 2008-as pénzügyi évre vonatkozó végleges éves beszámolójára,
   tekintettel a Számvevőszéknek az Európai Munkahelyi Biztonsági és Egészségvédelmi Ügynökség 2008-as pénzügyi évre vonatkozó éves beszámolójáról szóló jelentésére, az Ügynökség válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió Működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Munkahelyi Biztonsági és Egészségvédelmi Ügynökség létrehozásáról szóló, 1994. július 18-i 2062/94/EK tanácsi rendeletre (3) és különösen annak 14. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0069/2010),

               1.

               jóváhagyja az Európai Munkahelyi Biztonsági és Egészségvédelmi Ügynökség 2008-as pénzügyi évre vonatkozó elszámolásának lezárását;

               2.

               utasítja elnökét, hogy továbbítsa e határozatot az Európai Munkahelyi Biztonsági és Egészségvédelmi Ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 304., 2009.12.15., 49. o.

      (2)  HL L 248., 2002.9.16., 1. o.

      (3)  HL L 216., 1994.8.20., 1. o.

      (4)  HL L 357., 2002.12.31., 72. o.


title: 2012/524/EU: A Tanács határozata ( 2012. szeptember 24. ) a Régiók Bizottsága egy cseh tagjának és egy cseh póttagjának kinevezéséről

text:
               28.9.2012

               HU

               Az Európai Unió Hivatalos Lapja

               L 263/41

         A TANÁCS HATÁROZATA
   (2012. szeptember 24.)
   a Régiók Bizottsága egy cseh tagjának és egy cseh póttagjának kinevezéséről
   (2012/524/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a cseh kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2).

               (2)

               Pavel BÉM hivatali idejének lejártát követően a Régiók Bizottsága egy tagjának helye megüresedett. Milada EMMEROVÁ hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Bohuslav SVOBODA, primátor, hlavní město Praha;

                     és

               b)

               póttagként:

                           —

                           Milan CHOVANEC, hejtman, Plzeňský kraj.

         2. cikk
   Ez a határozat az elfogadásának napján lép hatályba.

      Kelt Brüsszelben, 2012. szeptember 24-én.

            a Tanács részéről

            az elnök

         A. D. MAVROYIANNIS

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: A Tanács (EU) 2015/1994 határozata (2015. október 26.) az Európai Közösség és a Liechtensteini Hercegség közötti, a megtakarításokból származó kamatjövedelem adóztatásáról szóló 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás módosító jegyzőkönyvének az Európai Unió nevében történő aláírásáról

text:
               6.11.2015

               HU

               Az Európai Unió Hivatalos Lapja

               L 290/16

         A TANÁCS (EU) 2015/1994 HATÁROZATA
   (2015. október 26.)
   az Európai Közösség és a Liechtensteini Hercegség közötti, a megtakarításokból származó kamatjövedelem adóztatásáról szóló 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás módosító jegyzőkönyvének az Európai Unió nevében történő aláírásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 115. cikkére, összefüggésben annak 218. cikkének (5) bekezdésével és 218. cikke (8) bekezdésének második albekezdésével,
   tekintettel az Európai Bizottság javaslatára,
   mivel:

               (1)

               A Tanács 2013. május 14-én felhatalmazta a Bizottságot, hogy tárgyalásokat kezdjen a Liechtensteini Hercegséggel az Európai Közösség és a Liechtensteini Hercegség közötti, a megtakarításokból származó kamatjövedelem adóztatásáról szóló 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás (1) (a továbbiakban: a megállapodás) módosításáról annak érdekében, hogy a megállapodás összhangba kerüljön a közelmúlt nemzetközi fejleményeivel, melyek értelmében nemzetközi standardként ösztönözni kell az automatikus információcserét.

               (2)

               A tárgyalások eredményeképpen született, megállapodást módosító jegyzőkönyv (a továbbiakban: módosító jegyzőkönyv) hűen tükrözi a Tanács tárgyalási irányelveit, mivel összhangba hozza a megállapodást az automatikus információcserére vonatkozó közelmúltbeli nemzetközi fejleményekkel, nevezetesen a Gazdasági Együttműködési és Fejlesztési Szervezet (OECD) által kidolgozott, az adózás területén a számlainformációk automatikus cseréjére vonatkozó nemzetközi standarddal. Az Unió, annak tagállamai és a Liechtensteini Hercegség tevékenyen részt vettek a standard kidolgozására és végrehajtására irányuló nemzetközi OECD-fórum munkájában. A megállapodásnak a módosító jegyzőkönyvvel módosított szövege a jogalapja a nemzetközi standard Unió–Liechtensteini Hercegség viszonylatban történő végrehajtásának.

               (3)

               A jegyzőkönyvet alá kell írni,

         ELFOGADTA EZT A HATÁROZATOT:
   1. cikk
   Az Európai Közösség és a Liechtensteini Hercegség közötti, a megtakarításokból származó kamatjövedelem adóztatásáról szóló 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás módosító jegyzőkönyvének az Unió nevében történő aláírására a Tanács felhatalmazást ad, figyelemmel a módosító jegyzőkönyv megkötésére (2).
   2. cikk
   A Tanács elnöke felhatalmazást kap, hogy kijelölje a módosító jegyzőkönyvnek az Unió nevében történő aláírására jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Luxembourgban, 2015. október 26-án.

            a Tanács részéről

            az elnök

         C. DIESCHBOURG

      (1)  HL L 379., 2004.12.24., 84. o.

      (2)  A megállapodás szövegét a megkötéséről szóló határozattal együtt hirdetik ki.


title: A Tanács 2005/134/KKBP határozata (2004. december 20.) a Bolgár Köztársaságnak az Európai Unió válságkezelési műveleteiben történő részvételének kereteit megállapító, az Európai Unió és a Bolgár Köztársaság közötti megállapodás megkötéséről

text:
               17.2.2005

               HU

               Az Európai Unió Hivatalos Lapja

               L 46/49

         A TANÁCS 2005/134/KKBP HATÁROZATA
   (2004. december 20.)
   a Bolgár Köztársaságnak az Európai Unió válságkezelési műveleteiben történő részvételének kereteit megállapító, az Európai Unió és a Bolgár Köztársaság közötti megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. cikkére,
   tekintettel az elnökség ajánlására,
   mivel:

               (1)

               A harmadik államoknak az EU válságkezelési műveleteiben történő részvételével kapcsolatos feltételeket az ilyen jövőbeli lehetséges részvétel kereteit megállapító megállapodásban kell rögzíteni, és nem esetenként, az egyes érintett műveletek vonatkozásában kell meghatározni.

               (2)

               A Tanács 2004. február 23-i felhatalmazását követően az elnökség a főtitkár/főképviselő segítségével tárgyalásokat folytatott az Európai Unió és a Bolgár Köztársaság közötti olyan megállapodásról, amely keretet biztosít a Bolgár Köztársaságnak az Európai Unió válságkezelési műveleteiben történő részvételéhez.

               (3)

               E megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Unió és a Bolgár Köztársaság közötti, a Bolgár Köztársaságnak az Európai Unió válságkezelési műveleteiben történő részvételéhez keretet biztosító megállapodás az Európai Unió nevében jóváhagyásra kerül.
   A megállapodás szövege e határozat mellékletét képezi.
   2. cikk
   A Tanács elnöke felhatalmazást kap, hogy kijelölje a megállapodásnak a Közösség nevében történő aláírására jogosult személyt vagy személyeket.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2004. december 20-án.

            a Tanács részéről

            az elnök

         P. VAN GEEL

   MEGÁLLAPODÁS
   a Bolgár Köztársaságnak az Európai Unió válságkezelési műveleteiben történő részvételének kereteit megállapító, az Európai Unió és a Bolgár Köztársaság közötti
   AZ EURÓPAI UNIÓ,
   egyrészről, és
   A BOLGÁR KÖZTÁRSASÁG
   másrészről,
   a továbbiakban: a „felek”,
   mivel:

               (1)

               Az Európai Unió (EU) úgy határozhat, hogy fellép a válságkezelés területén.

               (2)

               Az Európai Unió határoz arról, hogy harmadik országokat felkér-e egy adott EU válságkezelési műveletben való részvételre. A Bolgár Köztársaság elfogadhatja az Európai Unió felkérését és felajánlhatja hozzájárulását. Ebben az esetben az Európai Unió határoz a Bolgár Köztársaság által felajánlott hozzájárulás elfogadásáról.

               (3)

               Amennyiben az Európai Unió úgy határoz, hogy a NATO eszközeinek és képességeinek igénybevételével katonai válságkezelési műveletet hajt végre, a Bolgár Köztársaság értesítheti az Európai Uniót a műveletben való részvétele elvi szándékáról.

               (4)

               A 2002. október 24-25-i brüsszeli Európai Tanács egyetértett a nizzai Európai Tanács által 2000. december 7-9-én elfogadott, a NATO nem EU-tagállam európai tagjainak az EU által vezetett válságkezelésben való részvételére vonatkozó rendelkezések végrehajtásának részletes szabályaival.

               (5)

               A Bolgár Köztársaságnak az EU válságkezelési műveletekben való részvétele feltételeit lehetőség szerint egy, a lehetséges jövőbeni részvétel kereteit megállapító megállapodásban kell meghatározni, és nem esetenként, az egyes érintett műveletek vonatkozásában kell meghatározni.

               (6)

               Egy ilyen megállapodás nem sértheti az Európai Unió döntéshozatali autonómiáját, és nem érintheti a Bolgár Köztársaság egy adott EU válságkezelési műveletben való részvételére vonatkozó határozatainak eseti jellegét.

               (7)

               Egy ilyen megállapodás kizárólag a jövőbeni EU válságkezelési műveletekre vonatkozhat, és nem érintheti a Bolgár Köztársaság egy már megindított EU válságkezelési műveletben való részvételét szabályozó esetlegesen létező megállapodásokat,

         A KÖVETKEZŐKBEN ÁLLAPODTAK MEG:
   I.   SZAKASZ
   ÁLTALÁNOS RENDELKEZÉSEK
   1. cikk
   A részvételre vonatkozó határozatok
   (1)   Az Európai Unió arra vonatkozó határozatát követően, amelyben felkéri a Bolgár Köztársaságot valamely EU válságkezelési műveletben való részvételre, valamint azt követően, hogy a Bolgár Köztársaság úgy határoz, hogy abban részt vesz, a Bolgár Köztársaság tájékoztatja az Európai Uniót felajánlott hozzájárulásáról.
   (2)   Amennyiben az Európai Unió úgy határoz, hogy a NATO eszközeinek és képességeinek igénybevételével katonai válságkezelési műveletet hajt végre, a Bolgár Köztársaság tájékoztatja az Európai Uniót a műveletben való részvételi szándékáról, valamint ezt követően tájékoztatást nyújt bármely felajánlott hozzájárulásáról.
   (3)   A Bolgár Köztársaság hozzájárulását az Európai Unió a Bolgár Köztársasággal folytatott konzultáció keretében értékeli.
   (4)   Az Európai Unió a lehető leghamarabb értesíti a Bolgár Köztársaságot a művelet közös költségeihez való várható hozzájárulásáról annak érdekében, hogy segítséget nyújtson a Bolgár Köztársaság számára ajánlata meghatározásában.
   (5)   Az Európai Unió írásban közli a Bolgár Köztársasággal az értékelés eredményét annak érdekében, hogy e megállapodás rendelkezéseivel összhangban biztosítsa a Bolgár Köztársaság részvételét.
   2. cikk
   Keretek
   (1)   A Bolgár Köztársaság e megállapodás rendelkezéseivel és bármely előírt végrehajtási rendelkezéssel összhangban csatlakozik ahhoz az együttes fellépéshez, amelynek elfogadásával az Európai Unió Tanácsa az EU által végrehajtandó válságkezelési művelet végrehajtásáról dönt, valamint bármely olyan együttes fellépéshez vagy határozathoz, amelynek elfogadásával az Európai Unió Tanácsa az EU válságkezelési művelet kiterjesztéséről határoz.
   (2)   A Bolgár Köztársaság valamely EU válságkezelési művelethez való hozzájárulása nem sértheti az Európai Unió döntéshozatali autonómiáját.
   3. cikk
   A állomány és a haderők jogállása
   (1)   A Bolgár Köztársaság részéről az EU polgári válságkezelési műveletéhez kirendelt állomány és/vagy az EU katonai válságkezelési műveletéhez biztosított haderők jogállására az Európai Unió és a művelet végrehajtásának helyszínéül szolgáló állam(ok) között megkötött, a haderő/misszió jogállásáról szóló megállapodást kell alkalmazni, amennyiben van ilyen megállapodás.
   (2)   Az EU válságkezelési műveletének helyszínéül szolgáló állam(ok) területén kívül található parancsnokságokhoz vagy parancsnoki alakulatokhoz biztosított állomány jogállására az érintett parancsnokság és a parancsnoki alakulatok, valamint a Bolgár Köztársaság közötti megállapodásokat kell alkalmazni.
   (3)   Az (1) bekezdésében említett haderők/misszió jogállásáról szóló megállapodás sérelme nélkül a Bolgár Köztársaság joghatóságot gyakorol az EU válságkezelési műveletben részt vevő állomány vonatkozásában.
   (4)   A Bolgár Köztársaság felel az adott EU válságkezelési műveletben való részvétellel kapcsolatos bármely, a saját állományától érkező vagy vele kapcsolatos követelés kielégítéséért. A Bolgár Köztársaság felel az állománya ellen irányuló – különösen jogi vagy fegyelmi – eljárások megindításáért.
   (5)   A Bolgár Köztársaság vállalja, hogy a műveletben való részvételét megelőzően nyilatkozatot tesz arra vonatkozóan, hogy az EU válságkezelési műveletekben részt vevő bármely állam elleni követelésekről lemond. A nyilatkozatra vonatkozó iratminta e megállapodás mellékletét képezi.
   (6)   Az Európai Unió vállalja annak biztosítását, hogy tagállamai e megállapodás aláírásakor a követelésekről való lemondásról szóló nyilatkozatot tesznek a Bolgár Köztársaságnak valamilyen EU válságkezelési műveletben való jövőbeni részvétele esetére. A nyilatkozatra vonatkozó iratminta e megállapodás mellékletét képezi.
   4. cikk
   Minősített információ
   (1)   A Bolgár Köztársaság megteszi a szükséges intézkedéseket annak érdekében, hogy az EU minősített információ az Európai Unió Tanácsának biztonsági szabályaival összhangban levő, valamint az illetékes hatóságok által – ideértve az EU műveleti parancsnokát az EU katonai válságkezelési művelete, illetve az EU misszióvezetőjét az EU polgári válságkezelési művelete tekintetében – kibocsátott további iránymutatásoknak megfelelő védelemben részesüljön.
   (2)   Amennyiben az EU és a Bolgár Köztársaság között megállapodás jön létre a minősített információ cseréjére vonatkozó biztonsági eljárásokat illetően, a megállapodás rendelkezéseit egy adott EU válságkezelési művelet keretében is alkalmazni kell.
   II.   SZAKASZ
   A POLGÁRI VÁLSÁGKEZELÉSI MŰVELETEKBEN VALÓ RÉSZVÉTELRE VONATKOZÓ RENDELKEZÉSEK
   5. cikk
   Az EU polgári válságkezelési művelethez kirendelt állomány
   (1)   A Bolgár Köztársaság biztosítja, hogy az EU polgári válságkezelési művelethez kirendelt állománya misszióját a következőkkel összhangban teljesítse:

               —

               e megállapodás 2. cikkének (1) bekezdésében említett együttes fellépés és annak további módosításai,

               —

               a műveleti terv,

               —

               végrehajtási intézkedések.

         (2)   A Bolgár Köztársaság bármely, az EU polgári válságkezelési művelethez való hozzájárulásában bekövetkezett változásról kellő időben tájékoztatja az EU polgári válságkezelési művelet misszióvezetőjét és az Európai Unió Tanácsának Főtitkárságát.
   (3)   Az EU polgári válságkezelési művelethez kirendelt állomány számára kötelező az orvosi vizsgálat, valamint a védőoltás, és rendelkeznie kell a Bolgár Köztársaság illetékes hatósága által kiállított igazolással arra vonatkozólag, hogy a megbízatás teljesítéséhez szükséges megfelelő egészségügyi állapotban van. Az EU polgári válságkezelési művelethez kirendelt állománynak másolattal kell rendelkeznie erről az igazolásról.
   6. cikk
   A parancsnoklás rendje
   (1)   A Bolgár Köztársaság által kirendelt állomány megbízatását kizárólag az EU polgári válságkezelési művelet érdekeinek szem előtt tartásával végzi, és ezen érdekeknek megfelelő magatartást tanúsít.
   (2)   Az állomány egésze teljes mértékben a saját nemzeti hatóságának a parancsnoksága alatt áll.
   (3)   A nemzeti hatóságok a műveleti ellenőrzést átruházzák az EU polgári válságkezelési művelet misszióvezetőjére, aki a ráruházott parancsnokságot a parancsnoklás és ellenőrzés hierarchikus rendje szerint gyakorolja.
   (4)   A misszió vezetője ellátja az EU polgári válságkezelési művelet vezetését és annak napi irányítását.
   (5)   Az e megállapodás 2. cikkének (1) bekezdésében említett jogi eszközökkel összhangban, a Bolgár Köztársaságot a művelet napi működtetésének terén ugyanolyan jogok illetik meg és ugyanolyan kötelezettségek terhelik, mint az Európai Uniónak a műveletben részt vevő tagállamait.
   (6)   Az EU polgári válságkezelési művelet misszióvezetője fegyelmi felügyeletet gyakorol az EU polgári válságkezelési művelet állománya fölött. Szükség esetén a fegyelmi eljárást az érintett nemzeti hatóság indítja meg.
   (7)   A Bolgár Köztársaságot saját nemzeti kontingensének a műveletben való képviseletére nemzeti kontingensképviselőt (NKK) nevez ki. Az NKK a nemzeti ügyekről jelentést tesz az EU polgári válságkezelési művelet misszióvezetőjének, továbbá felel a kontingens fegyelméért.
   (8)   A művelet befejezésére vonatkozó határozatot az Európai Unió a Bolgár Köztársasággal folytatott konzultációt követően hozza meg, amennyiben a Bolgár Köztársaság a művelet befejezésének időpontjában még mindig hozzájárul az EU polgári válságkezelési művelethez.
   7. cikk
   Pénzügyi vonatkozások
   (1)   A Bolgár Köztársaság viseli a műveletben való részvételével kapcsolatos valamennyi költséget, azon költségek kivételével, amelyek – a művelet működési költségvetésében meghatározottaknak megfelelően – közös finanszírozás alá tartoznak. Ez nem érinti a 8. cikket.
   (2)   A művelet végrehajtásának helyszínéül szolgáló állam(ok)ból származó természetes vagy jogi személyek halála, sérülése, vesztesége vagy kára esetén a Bolgár Köztársaság – felelőssége megállapítását követően – kártérítést fizet a megállapodás 3. cikke (1) bekezdésében említett, a misszió jogállására vonatkozó megállapodásban meghatározott feltételek szerint, amennyiben van ilyen megállapodás.
   8. cikk
   A működési költségvetéshez való hozzájárulás
   (1)   A Bolgár Köztársaság hozzájárul az EU polgári válságkezelési művelet működési költségvetésének finanszírozásához.
   (2)   A Bolgár Köztársaság működési költségvetéshez való pénzügyi hozzájárulása az alábbi két lehetőség közül az alacsonyabb összegűnek felel meg:

               a)

               a referenciaösszeg azon része, amely a művelet működési költségvetéséhez hozzájáruló valamennyi állam teljes bruttó nemzeti jövedelméhez (GNI) viszonyítva az adott ország bruttó nemzeti jövedelmével (GNI) arányos; vagy

               b)

               a működési költségvetés referenciaösszegének azon része, amely a műveletben részt vevő valamennyi állam állományának teljes létszámához viszonyítva az adott ország műveletben részt vevő állományának létszámával arányos.

         (3)   A fenti (1) és (2) bekezdéstől eltérve a Bolgár Köztársaságnak nem kell hozzájárulnia az Európai Unió tagállamainak állománya részére fizetett napidíj finanszírozásához.
   (4)   A fenti (1) bekezdéstől eltérve az Európai Unió általában mentesíti a harmadik államokat egy adott EU polgári válságkezelési művelethez történő pénzügyi hozzájárulás alól, amennyiben:

               a)

               az Európai Unió úgy határoz, hogy a műveletben részt vevő harmadik állam jelentős, a művelet szempontjából létfontosságú hozzájárulást biztosít, vagy

               b)

               a műveletben részt vevő harmadik állam egy főre jutó bruttó nemzeti jövedelme nem haladja meg az Európai Unió bármely tagállamának egy főre jutó bruttó nemzeti jövedelmét.

         (5)   Az EU polgári válságkezelési művelet misszióvezetője és a Bolgár Köztársaság illetékes közigazgatási hivatalai között a Bolgár Köztársaság által az EU polgári válságkezelési művelet működési költségvetéséhez nyújtott hozzájárulások tekintetében a kifizetés gyakorlati szabályaira vonatkozó megállapodás jön létre. Ez a megállapodás, többek között, az alábbi rendelkezéseket tartalmazza:

               a)

               az érintett összeg;

               b)

               a pénzügyi hozzájárulás kifizetésével kapcsolatos megállapodások;

               c)

               az ellenőrzési eljárás.

         III.   SZAKASZ
   RENDELKEZÉSEK A KATONAI VÁLSÁGKEZELÉSI MŰVELETEKBEN VALÓ RÉSZVÉTELRŐL
   9. cikk
   Részvétel az EU katonai válságkezelési műveletben
   (1)   A Bolgár Köztársaság biztosítja, hogy az EU katonai válságkezelési műveletben részt vevő hadereje és állománya a következőkkel összhangban teljesíti misszióját:

               —

               az e megállapodás 2. cikkének (1) bekezdésében említett együttes fellépés és annak további módosításai,

               —

               a műveleti terv,

               —

               végrehajtási intézkedések.

         (2)   A Bolgár Köztársaság által kirendelt állomány megbízatását kizárólag az EU katonai válságkezelési művelet érdekeinek szem előtt tartásával végzi, és ezen érdekeknek megfelelő magatartást tanúsít.
   (3)   A Bolgár Köztársaság bármely, a műveletben való részvételében bekövetkezett változásról kellő időben tájékoztatja az EU műveleti parancsnokot.
   10. cikk
   A parancsnoklás rendje
   (1)   Az EU katonai válságkezelési műveletben részt vevő haderő és állomány egésze teljes mértékben a nemzeti hatóságának parancsnoksága alatt áll.
   (2)   A nemzeti hatóságok a haderejük és állományuk műveleti és harcászati parancsnokságát és/vagy ellenőrzését átruházzák az EU műveleti parancsnokra. Az EU műveleti parancsnok jogosult hatáskörét átruházni.
   (3)   A Bolgár Köztársaságot a művelet napi irányításának terén ugyanolyan jogok illetik meg és ugyanolyan kötelezettségek terhelik, mint az Európai Uniónak a műveletben részt vevő tagállamait.
   (4)   Az EU műveleti parancsnok – a Bolgár Köztársasággal folytatott konzultációt követően – bármikor kérheti a Bolgár Köztársaság hozzájárulásának visszavonását.
   (5)   A Bolgár Köztársaság saját nemzeti kontingensének az EU katonai válságkezelési műveletben való képviseletére katonai főképviselőt (SMR) nevez ki. A katonai főképviselő (SMR) konzultál az EU haderőparancsnokával a műveletet érintő valamennyi kérdésben, továbbá felel a kontingens fegyelméért.
   11. cikk
   Pénzügyi vonatkozások
   (1)   A 12. cikk sérelme nélkül a Bolgár Köztársaság visel a műveletben való részvételével kapcsolatos minden költséget, azon költségek kivételével, amelyek az e megállapodás 2. cikkének (1) bekezdésében említett jogi eszközök, valamint az Európai Unió katonai vagy védelmi vonatkozású műveletei közös költségei finanszírozása igazgatási mechanizmusának létrehozásáról szóló, 2004. február 23-i 2004/197/KKBP tanácsi határozat értelmében közös finanszírozás alá tartoznak.
   (2)   A művelet végrehajtásának helyszínéül szolgáló állam(ok)ból származó természetes vagy jogi személyek halála, sérülése, vesztesége vagy kára esetén a Bolgár Köztársaság – felelőssége megállapítását követően – kártérítést fizet a megállapodás 3. cikkének (1) bekezdésében említett, a haderők jogállására vonatkozó megállapodásban meghatározott feltételek szerint, amennyiben van ilyen megállapodás.
   12. cikk
   Hozzájárulás a közös költségekhez
   (1)   A Bolgár Köztársaság hozzájárul az EU katonai válságkezelési művelet közös költségeinek finanszírozásához.
   (2)   A Bolgár Köztársaság közös költségekhez való pénzügyi hozzájárulása az alábbi két lehetőség közül az alacsonyabb összegűnek felel meg:

               a)

               a közös költségek referenciaösszegének azon része, amely a művelet közös költségeihez hozzájáruló valamennyi állam teljes bruttó nemzeti jövedelméhez viszonyítva az adott állam bruttó nemzeti jövedelmével arányos; vagy

               b)

               a közös költségek referenciaösszegének azon része, amely a műveletben részt vevő valamennyi állam állományának teljes létszámához viszonyítva az adott állam műveletben részt vevő állományának létszámával arányos.

         A (2) bekezdés b) pontjában foglalt összeg kiszámításakor, amennyiben a Bolgár Köztársaság kizárólag a műveleti parancsnokság vagy a haderő parancsnoksága számára rendel ki állományt, az adott állam állományának az érintett parancsnokság állományának teljes létszámához viszonyított arányát kell alkalmazni. Egyéb esetekben a Bolgár Köztársaság által kirendelt állománynak a művelet állományának teljes létszámához viszonyított arányát kell alkalmazni.
   (3)   A fenti (1) bekezdéstől eltérve az Európai Unió általában mentesíti a harmadik államokat egy adott EU katonai válságkezelési művelet közös költségeihez való pénzügyi hozzájárulás alól, amennyiben:

               a)

               az Európai Unió úgy határoz, hogy a műveletben részt vevő harmadik állam az eszközökhöz és/vagy képességekhez jelentős, a művelet szempontjából létfontosságú hozzájárulást biztosít, vagy

               b)

               a műveletben részt vevő harmadik állam egy főre jutó bruttó nemzeti jövedelme nem haladja meg az Európai Unió bármely tagállamának egy főre jutó bruttó nemzeti jövedelmét.

         (4)   Az Európai Unió katonai vagy védelmi vonatkozású műveletei közös költségei finanszírozása igazgatási mechanizmusának létrehozásáról szóló, 2004. február 23-i 2004/197/KKBP tanácsi határozatban meghatározott vezető tisztviselő és a Bolgár Köztársaság illetékes közigazgatási hatóságai között megállapodás jön létre. Ez a megállapodás, többek között, az alábbiakról rendelkezik:

               a)

               az érintett összeg;

               b)

               a pénzügyi hozzájárulás kifizetésével kapcsolatos rendelkezések;

               c)

               az ellenőrzési eljárás.

         IV.   SZAKASZ
   ZÁRÓ RENDELKEZÉSEK
   13. cikk
   A megállapodás végrehajtására vonatkozó rendelkezések
   A 12. cikk (4) bekezdésének és a 8. cikk (5) bekezdésének sérelme nélkül, az e megállapodás végrehajtása során szükséges bármely technikai és igazgatási megállapodások az Európai Unió főtitkára, a közös kül- és biztonságpolitika főképviselője és a Bolgár Köztársaság hatáskörrel rendelkező hatóságai között jönnek létre.
   14. cikk
   A szerződéses kötelezettségek nem teljesítése
   Amennyiben az egyik fél nem teljesíti az előző cikkekben meghatározott kötelességeit, úgy a másik fél ezt a megállapodást egy hónappal korábban megküldött előzetes értesítéssel felmondhatja.
   15. cikk
   A jogviták rendezése
   Az e megállapodás értelmezésével vagy alkalmazásával kapcsolatos vitákat a felek egymás között diplomáciai úton rendezik.
   16. cikk
   Hatálybalépés
   (1)   Ez a megállapodás az azt követő első hónap első napján lép hatályba, amely során a felek kölcsönösen értesítik egymást a hatálybalépéshez szükséges belső eljárások befejezéséről.
   (2)   Ez a megállapodás az aláírás napjától ideiglenesen alkalmazandó.
   (3)   Ezt a megállapodást a felek között létrejött írásos megállapodással lehet módosítani.
   (4)   Ezt a megállapodást a másik félhez intézett írásbeli felmondó nyilatkozat útján bármely fél felmondhatja. A felmondás az előzetes értesítés másik fél által történő kézhezvételétől számított hat hónap elteltével lép hatályba.

      Kelt Brüsszelben és Szófiában, 2005. január 24-én, angol nyelven, négy példányban.

            az Európai Unió részéről

            a Bolgár Köztársaság részéről

   MELLÉKLET
   A NYILATKOZATOK SZÖVEGE
   Az EU-tagállamok nyilatkozata:
   Az EU válságkezelési műveletekre vonatkozó EU együttes fellépést alkalmazó EU tagállamok a belső jogrendjük által megengedett mértékben lehetőség szerint igyekeznek lemondani a Bolgár Köztársasággal szemben – állományuk tagjainak sérülése, halála, vagy a tulajdonukat képező és az EU válságkezelési művelet által használt bármely eszközt ért kár vagy veszteség kapcsán – felmerült igényekről, amennyiben az ilyen sérülést, halált, kárt vagy veszteséget:

               —

               az EU válságkezelési művelet állományának a Bolgár Köztársaságból származó tagja a művelettel kapcsolatos hivatali kötelessége teljesítése során okozta, kivéve a súlyos gondatlanság vagy szándékos kötelezettségszegés esetét, vagy

               —

               a Bolgár Köztársaság tulajdonát képező eszközök használata okozta, amennyiben az adott eszközöket a művelettel kapcsolatban használták, kivéve az ezen eszközöket használó EU válságkezelési művelet személyi állományának a Bolgár Köztársaságból származó tagjának súlyos gondatlansága vagy szándékos kötelezettségszegése esetét.

         A Bolgár Köztársaság nyilatkozata:
   Az EU válságkezelési műveletekre vonatkozó EU együttes fellépést alkalmazó Bolgár Köztársaság a belső jogrendje által megengedett mértékben lehetőség szerint igyekszik lemondani az EU válságkezelési műveletben részt vevő bármely más állammal szemben – állománya tagjainak sérülése, halála, vagy a saját tulajdonát képező és az EU válságkezelési művelet által használt bármely vagyontárgyat ért kár vagy veszteség kapcsán – felmerült igényekről, amennyiben az ilyen sérülést, halált, kárt vagy veszteséget:

               —

               az EU válságkezelési művelet állományának valamely tagja hivatali kötelessége teljesítése során, a művelettel kapcsolatban okozta, kivéve a súlyos gondatlanság vagy szándékos kötelezettségszegés esetét, vagy

               —

               bármely, az EU válságkezelési műveletben résztvevő államok tulajdonában lévő eszköz használata okozta, amennyiben az eszközöket a művelettel kapcsolatban használták, kivéve az EU válságkezelési művelet ezen eszközöket használó állományának súlyos gondatlansága vagy szándékos kötelességszegése esetét.